ai4bharat/Pralekha huggingface dataset:
अर्थ मंत्रालय
सार्वजनिक क्षेत्रातल्या बँक अधिका-यांना देण्यात येणा-या प्रशिक्षणामध्ये मूलभूत फेररचना
सार्वजनिक क्षेत्रातल्या बँकांच्या प्रारंभीच्या आणि मध्यम स्तरावरील अधिका-यांसाठी एकसमान तसेच प्रतिबंधात्मक दक्षतेसाठी प्रशिक्षण कार्यक्रमाला वित्तमंत्र्यांनी केला प्रारंभ
नवी दिल्ली, 1 ऑक्टोबर 2020
केंद्रीय अर्थ आणि कॉर्पोरेट व्यवहार मंत्री निर्मला सीतारमण यांनी आज सार्वजनिक क्षेत्रातल्या बँकांमध्ये प्रारंभीच्या आणि मध्यम स्तरीय अधिकाऱ्यांसाठी एकसमान तसेच प्रतिबंधात्मक दक्षतेसाठी प्रशिक्षण कार्यक्रम सुरू केला. या आभासी कार्यक्रमाला मुख्य दक्षता आयुक्त संजय कोठारी, भारतीय बँक संघटनेचे आणि सार्वजनिक बँकांचे वरिष्ठ व्यवस्थापकीय अधिकारी तसेच वित्तीय सेवा विभागाचे वरिष्ठ अधिकारी उपस्थित होते.
केंद्रीय दक्षता आयोग आणि बँक व्यवस्थापन तसेच इतर भागधारकांच्या शिफारसींनुसार या समान दक्षता प्रणालीचा अभ्यासक्रम तयार करण्यात आला आहे. सार्वजनिक बँकेमध्ये अधिकारी म्हणून काम सुरू करताना नवीन, तरूण अधिका-यांना एकसमान प्रशिक्षण दिले जावे तसेच मध्यम-स्तरीय अधिका-यांनाही संस्थात्मक प्रशिक्षण देताना ते प्रमाणिक करण्याचा प्रयत्न करण्यात आला आहे. बँकिंग नियमन आणि कार्यपद्धती त्याचबरोबर दक्षता प्रकरणांमध्ये होणा-या संभाव्य चुका टाळण्यासाठी योग्य ज्ञान बँक अधिका-यांना देवून त्यांना सुसज्ज करण्याचे उद्दिष्ट प्रशिक्षणाचे आहे.
या प्रशिक्षणामुळे बँक अधिकारी आपल्या कार्यालयीन जबाबदा-या योग्य पद्धतीने पार पाडण्यासाठी सक्षम होतील त्याचबरोबर नियम आणि कार्यपद्धतीच्या जाणीव नसल्यामुळे अनवधानाने होणा-या चुका टाळणे त्यांना शक्य होईल. यानंतरही जर काही चुका झाल्याच तर त्या दक्षतेसंबंधीच्या कार्यवाहीमध्ये दिसून येतील, अशी अपेक्षा अर्थमंत्री सीतारमण यांनी यावेळी व्यक्त केली. हे प्रशिक्षित अधिकारीच भविष्यात चांगले नेतृत्व करण्यासाठी आणि उच्च पदावर जाण्यासाइी सिद्ध होणार आहेत. या प्रशिक्षणामुळे अधिका-यांची कार्यक्षमता वाढणार असून कौशल्य, ज्ञान, आधुनिक तंत्रज्ञान यामुळे ते कामासाठी सुसज्ज होतील. समूहामध्ये कार्य करण्याची भावना आणि नैतिकता यांच्यामध्ये विकास होवून अधिका-यांच्या दृष्टिकोणात सकारात्मक परिवर्तन घडून येईल, अशी आशा सीतारमण यांनी व्यक्त केली.
या प्रशिक्षणाचा आणखी चांगला परिणाम म्हणजे, प्रशिक्षित अधिकारी आपल्या ग्राहकांच्या बँकिंग गरजा नेमक्या ओळखून त्या पूर्ण करून शकेल. जर बँक खातेदारांना कोणत्याही त्रासाविना सेवा मिळू लागली तर त्यांचा बँकिंग अनुभव सुखद ठरेल, असेही अर्थमंत्री निर्मला सीतारमण यावेळी म्हणाल्या.
या प्रशिक्षण उपक्रमाचे महत्व लक्षात घेवून त्याचा लाभ आपल्या सर्व अधिका-यांना मिळवून देण्यात कोणतीही कसर बँक व्यवस्थापनांनी ठेवू नये, असे आवाहन सीतारमण यांनी केले.B.Gokhale/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 94
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 198.09 cr vaccine doses have been administered so far under Nationwide Vaccination Drive
- India's Active caseload currently stands at 1,14,475
- Active cases stand at 0.26%
- Recovery Rate currently at 98.53%
- 12,456 recoveries in the last 24 hours increases Total Recoveries to 4,28,91,933
- 13,086 new cases recorded in the last 24 hours
- Daily positivity rate 
- Weekly Positivity Rate 
- 86.44 cr Total Tests conducted so far; 4,51,312 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 5 जुलै 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 198.09  कोटींचा टप्पा पार केला आहे. 2,58,74,950 सत्रातून हे लसीकरण पार पडले आहे. देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.69  कोटींपेक्षा अधिक किशोरवयीनांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातील नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतातील उपचाराधीन रुग्णसंख्या सध्या 1,14,475 इतकी आहे, ती देशाच्या एकूण रुग्णसंख्येच्या तुलनेत 0.26% इतकी आहे. परिणामी, भारतात रुग्ण बरे होण्याचा दर 98.53% झाला आहे. गेल्या 24 तासांत 12,456 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,28,91,933 झाली आहे.
गेल्या 24 तासात 13,086 नव्या कोरोना रुग्णांची नोंद झाली.
गेल्या 24 तासात एकूण 4,51,312 चाचण्या करण्यात आल्या. भारताने आतापर्यंत एकूण 86.44  कोटींहून अधिक चाचण्या केल्या आहेत. साप्ताहिक पॉझिटिव्हिटी दर सध्या 3.81% तर दैनंदिन पॉझिटिव्हिटी दर 2.90% आहे.
इतर अपडेट्स :
- राज्ये/केंद्रशासित प्रदेशांकडे अद्याप न वापरलेल्या 11.18 कोटींपेक्षा अधिक मात्रा लसीकरणासाठी उपलब्ध आहेत.S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 87
नवी दिल्ली, 5 मे 2020
कोविड-19 मुळे उत्पन्न झालेल्या आर्थिक परिस्थितीच्या पार्श्वभूमीवर, आयातीस पर्याय निर्माण करणाऱ्या धोरणावर विचार सुरु असल्याची माहिती केंद्रीय MSME  आणि रस्ते वाहतूक व महामार्ग मंत्री श्री.नितीन गडकरी यांनी आज दिली. अभिनव कल्पना वापरून ज्ञानाचे रूपांतर संपत्तीत करण्यासाठी व गुणवत्ता उंचावण्यासाठी, तसेच खर्चात कपात करण्यासाठी विचार करण्याचे आवाहन त्यांनीं विविध भागधारकांना केले. नागपुरातील एका MSME ऑरेंज क्लस्टरचे उदाहरण त्यांनी यावेळी दिले. या छोट्या उद्योगाने PPE म्हणजेच व्यक्तिगत सुरक्षा उपकरणे उत्पादित करण्याची सुरुवात अगदी पहिल्यापासून केली. या PPE ची किंमत 550 ते 650 रुपये इतकीच आहे, तर बाजारात याच उपकरणासाठी जवळपास 1200 रुपये पडतात, व त्यासाठी देश मोठ्या प्रमाणात आयातीवर अवलंबून आहे. आता या क्लस्टरमधून मोठ्या प्रमाणात PPE चा पुरवठा होऊ शकतो.
देशातील महिला उद्योजिकांच्या संघटनेच्या प्रतिनिधींच्या बैठकीला श्री.गडकरी यांनी आज व्हिडिओ कॉन्फरन्सिंगद्वारे संबाधित केले. तसेच, तांत्रिक सेवा पुरवठादारांशी व मनोरंजन क्षेत्रातील कलाकारांशीहि त्यांनी संवाद साधला. यावेळी बोलताना त्यांनी कोविड-19 च्या साथीचा स्टार्टअप उद्योगांवर, MSME उद्योगांवर होणाऱ्या परिणामांविषयी माहिती दिली. सुप्रसिद्ध गायक श्री.सोनू निगम, श्री.नितीन मुकेश, श्री.तलत अझीझ यांच्यासह अनेकांनी या सत्रात भाग घेतला.
आता निर्यातवाढीवर विशेष भर देणे ही काळाची गरज असून, जागतिक बाजारपेठेत स्पर्धात्मकता टिकवून ठेवण्याच्या दृष्टीने वीजखर्च, उत्पादनखर्च, वाहतूकखर्च यात कपात करण्याचे सर्व उपाय अवलंबिले पाहिजेत, असेही मंत्रिमहोदयांनी नमूद केले. तसेच आयात होणाऱ्या वस्तूंना पर्याय ठरू शकतील अशा वस्तूंच्या देशांतर्गत उत्पादनाची गरज आहे, असेही ते म्हणाले. उद्योगक्षेत्राने अभिनव संकल्पना, विज्ञान-तंत्रज्ञान, उद्योजकता, संशोधन कौशल्य आणि अनुभव- यांचा योग्य उपयोग करून ज्ञानाचे रूपांतर संपत्तीत केले पाहिजे, अशी अपेक्षाही त्यांनी व्यक्त केली.
मनोरंजन उद्योगामध्ये अधिक औपचारिकीकरण करण्याची गरज श्री.गडकरी यांनी बोलून दाखविली. MSME मंत्रालयाच्या विविध योजनांचा लाभ मिळविण्याच्या दृष्टीने, MSME म्हणून नोंदणी करून घेणे उपयुक्त ठरेल, असा सल्लाही त्यांनी दिला.
कोरोनाच्या संकटावर मात करत त्याचवेळी लोकांच्या उपजिविकेचीही काळजी घेण्यासाठी सर्वच भागधारकांनी एकात्मिक दृष्टिकोन ठेवण्याची गरज आहे, असेही ते म्हणाले. या संकटातून बाहेर पाडण्यासाठी उद्योगजगताने सकारात्मक राहून प्रयत्न सुरु ठेवले पाहिजेत, असेही ते म्हणाले.
कोरोना साथीच्या पार्श्वभूमीवर चीनमधून बाहेर पडून अन्यत्र उद्योग स्थापित करण्यासाठी जपान सरकारने जपानी उद्योगजगताला विशेष पॅकेज दिल्याची माहिती देऊन, अशा संधीचा भारतीय उद्योगांनी उठवला पाहिजे, असे मत त्यांनी व्यक्त केले.
MSME ला भेडसावणाऱ्या विविध अडचणींविषयी उद्योजकांनी या संवादसत्रादरम्यान चिंता व्यक्त केली, व या क्षेत्राला तगविण्यासाठी सरकारकडून मदतीची अपेक्षा असल्याचे सांगितले.
यावेळी महत्वाचे काही मुद्दे व काही सूचना मांडण्यात आल्या. यात लघु व मध्यम उद्योगांना तंत्रज्ञान हस्तांतरित करताना परवाना शुल्क न घेणे, पुरवठा साखळीबाबत औषध क्षेत्रातील लघु व मध्यम उद्योगांना पाठबळ देणे, वस्तू व सेवा करात कपात- वगैरेंचा समावेश होता.
यावेळी, उद्योगक्षेत्राच्या प्रतिनिधींच्या प्रश्नांचे समाधान करत, श्री.गडकरी यांनी सरकारकडून आवश्यक ते सहकार्य मिळेल, असे आश्वासन दिले.
कोविड-19 संकटातून पार झाल्यावर निर्माण होणाऱ्या संधींचा उपयोग करून घेण्यासाठी उद्योजकांनी सकारात्मकपणे काम सुरु ठेवले पाहिजे, असेही श्री.गडकरी यांनी नमूद केले.
पंतप्रधान कार्यालय
प्राध्यापिका चित्रा घोष यांच्या निधनाबद्दल पंतप्रधानांकडून शोक व्यक्त
नवी दिल्ली, 8 जानेवारी 2021
पंतप्रधान नरेंद्र मोदी यांनी प्राध्यापिका चित्रा घोष यांच्या निधनाबद्दल शोक व्यक्त केला आहे.
एका ट्विटमध्ये पंतप्रधान म्हणाले, "प्राध्यापिका चित्रा घोष यांनी शैक्षणिक आणि समाज सेवेसाठी मोठे योगदान दिले. नेताजी बोस यांच्याशी संबंधित फायली खुल्या करण्यासह विविध विषयांवर चर्चा केली तेव्हा त्यांच्याशी मी साधलेला संवाद मला आठवतो. त्यांच्या निधनाने दु: ख झाले आहे. त्यांच्या कुटुंबियांप्रती शोक संवेदना. ओम शांती. "U.Ujgare/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
ग्राहक व्यवहार, अन्न आणि सार्वजनिक पुरवठा मंत्रालय
केंद्र सरकारने कर्ज वितरण/इथेनॉल प्रकल्प पूर्ण करण्यासाठी कालमर्यादा 30 सप्टेंबर 2023 पर्यंत वाढवली
इथेनॉल निर्मिती क्षमता 1,244 कोटी लिटर या आतापर्यंतच्या सर्वोच्च स्तरावर पोहोचली
नवी दिल्ली, 26 जून 2023
'इथेनॉल निर्मिती क्षमता वाढवण्यासाठी साखर कारखान्यांना आर्थिक सहाय्य देण्याची योजना' अंतर्गत, केंद्र सरकार नवीन डिस्टिलरीज उभारण्यासाठी/ सध्याच्या डिस्टिलरीजचा विस्तार आणि इन्सिनरेशन बॉयलर बसवणे किंवा झिरो लिक्विड डिस्चार्जसाठी केंद्रीय प्रदूषण नियंत्रण मंडळाने मंजूर केल्यानुसार कोणतीही पद्धत उभारण्यासाठी बँकांमार्फत सुलभ कर्ज दिले जाते. वितरीत केलेल्या या कर्जासाठी सरकार व्याजात सवलत देते. केंद्र सरकारने 2018-2021 दरम्यान अधिसूचित सर्व योजनांच्या संदर्भात कर्ज वितरणाची मुदत 30 सप्टेंबर 2023 पर्यंत वाढवण्याचा निर्णय घेतला आहे.
राष्ट्रीय इथेनॉल निर्मिती क्षमता 2023 मध्ये 1244 कोटी लिटरपर्यंत पोहोचली आहे.
इथेनॉल प्रकल्पांसाठी मुदत वाढवण्याचा हा निर्णय कृषी अर्थव्यवस्थेला चालना देणे, आयात जीवाश्म इंधनावरील अवलंबित्व कमी करणे, परकीय चलनाची बचत करणे आणि वायू प्रदूषण कमी करण्याच्या दृष्टीने इथेनॉल निर्मिती क्षमता वाढविण्यात मदत करेल.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 112
आरोग्य आणि कुटुंब कल्याण मंत्रालय
भारतात गेले 13 दिवस सलग दिवसभरातील रुग्णसंख्या 30 हजारपेक्षा कमी
गेले 29 दिवस सलग, दिवसभरातील बरे झालेल्यांची संख्या नव्याने बाधित झालेल्या रुग्णांपेक्षा जास्त
नवी दिल्ली, 26 डिसेंबर 2020
रोगमुक्तांच्या संख्येत होत असलेली वाढ त्याचसोबत दररोजच्या नवीन बाधितांची घटणारी संख्या यामुळे उपचाराधीन रुग्णसंख्येत सासत्याने घट दिसून येत आहे. त्याचप्रमाणे मृत्यूदरही खाली आला आहे. बरे झालेल्यांची संख्या आज 97.5 लाख  नोंदवली गेली तर भारतील एकूण रोगमुक्तांची संख्या जगात सर्वाधिक आहे.
रोगमुक्तांच्या वाढत्या संख्येमुळे आज रुग्ण बरे होण्याचा दर 95.78% राहिला.
भारताची सध्याची उपचाराधीन रुग्णसंख्या 2,81,667 इतकी असून ही एकूण बाधित रुग्ण संख्येच्या 2.77% आहे.
राष्ट्रीय पातळीवरचा कल अनुसरत सर्व राज्ये व केंद्रशासित प्रदेशात रुग्ण बरे होण्याचा दर 90%हून जास्त आहे.
गेल्या 13 दिवसांत सलग दिवसभरातील नवीन रुग्णसंख्या 30,000 पेक्षा कमी राहिली, गेल्या 24 तासात 22,273 नवीन रुग्णसंख्या नोंदवली गेली.
29 दिवस सातत्याने नोंदवला गेलेला हा कल कायम राखत भारतात गेल्या 24 तासातही दिवसभरातील बाधितांच्या संख्येहून दिवसभरातील रोगमुक्तांची संख्या जास्त नोंदली गेली. गेल्या 24 तासांत 22,274 जण कोविडमुक्त झाल्याने त्यांना रुग्णालयातून सोडण्यात आले.
नव्याने रोगमुक्त झालेल्यांपैकी 73.56% संख्या 10 राज्ये / केंद्रशासित प्रदेशातील आहे.
कोविडमधून बरे झालेल्यांची नवी संख्या केरळमध्ये सर्वाधिक म्हणजे 4,506 आहे, तर त्याखालोखाल पश्चिम बंगालमध्ये 1,954 जण तक महाराष्ट्रात 1,427 बरे झाले.
नव्याने बाधित झालेल्यांपैकी 79.16% रुग्ण 10 राज्ये / केंद्रशासित प्रदेशातील आहेत.
गेल्या दिवसभरात केरळमध्ये सर्वाधिक म्हणजे 5,397 जणांची बाधित म्हणून नोंद झाली, त्यानंतर महाराष्ट्रातील नवी रुग्णसंख्या काल 3,431 होती तर पश्चिम बंगालमध्ये 1,541 नव्या बाधितांची नोंद झाली.
गेल्या 24 तासात 251 जण मृत्यू नोंदवला गेले.
कोविड मृत्यूंच्या संख्येपैकी 85.26% दहा राज्ये वा केंद्रशासित प्रदेशातील आहेत. महाराष्ट्र सर्वाधिक म्हणजे 71 मृत्यू झाले तर पश्चिम बंगाल व दिल्लात अनुक्रमे 31 व 30 मृत्यू झाले.S.Tupe/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
संरक्षण मंत्री राजनाथ सिंह यांनी हार्वर्ड बिझनेस स्कूल आणि हार्वर्ड केनेडी स्कूलच्या भारतीय विद्यार्थ्यांशी नवी दिल्लीत संवाद साधला
नवी दिल्ली, 22 डिसेंबर 2021
संरक्षणमंत्री राजनाथ सिंह यांनी 22 डिसेंबर 2021 रोजी नवी दिल्ली येथे हार्वर्ड बिझनेस स्कूल आणि हार्वर्ड केनेडी स्कूलच्या भारतीय विद्यार्थ्यांशी संवाद साधला. विद्यार्थ्यांशी भेट झाल्याबद्दल आनंद व्यक्त करत राजनाथ सिंह यांनी त्यांना देशाची सॉफ्ट पॉवर म्हणून संबोधले. त्यांना दोन उच्च-श्रेणी संस्थांमधील सर्वोत्तम दर्जाचे व्यवस्थापन आणि प्रशासन पद्धतींशी अवगत केले जात आहे असे ते म्हणाले. नवोन्मेषी कल्पनांचा वापर करून राष्ट्र उभारणीत त्यांनी आपली भूमिका बजावावी, असे आवाहन संरक्षणमंत्र्यांनी केले.
विद्यार्थी त्यांच्या क्षमता आणि नेटवर्कचा योग्य वापर करून आणि नवीनतम सर्वोत्तम पद्धती सामायिक करून देशाच्या सर्वांगीण विकासात महत्त्वपूर्ण भूमिका बजावतील असा विश्वास संरक्षणमंत्र्यांनी व्यक्त केला. विद्यार्थी केवळ त्यांच्या विद्यार्थीदशेतच नव्हे तर भविष्यातही भारतीय मूल्यव्यवस्थेचे राजदूत म्हणून जगभर काम करतील, अशी आशा त्यांनी व्यक्त केली.
विद्यार्थ्यांनी संवादादरम्यान, जगभरातील भारताबद्दलची बदललेली धारणा, विशेषत: कोविड-19 महामारीविरुद्धच्या लढाईतील सर्वात मोठी लसीकरण मोहीम आणि 'मेक इन इंडिया' सारख्या योजनांबाबत त्यांची मते मांडली.
त्यांनी भारतात परतण्याची इच्छा व्यक्त केली आणि सांगितले की, गेल्या काही वर्षांत व्यवसाय सुलभता आणि नवउद्यमांना  संधी उपलब्ध करून देणे यासारख्या सरकारच्या धोरणांमुळे निर्माण झालेल्या वातावरणामुळे त्यांना राष्ट्राच्या सर्वांगीण विकासात योगदान देण्यास मदत होईल.
अतिरिक्त सचिव  संजय जाजू यावेळी उपस्थित होते.S.Tupe/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
पंतप्रधान कार्यालय
पंतप्रधानांनी कोविड-19 लसीची पहिली मात्रा घेतली
पंतप्रधान नरेंद्र मोदी यांनी आज नवी दिल्लीत एम्स येथे कोविड-19 लसीची पहिली मात्रा घेतली.
एका ट्विटमध्ये पंतप्रधान म्हणाले, "एम्स येथे कोविड-19 लसीची मी पहिली मात्रा घेतली. कोविड-19 विरूद्ध जागतिक लढाई बळकट करण्यासाठी आपल्या डॉक्टरांनी आणि वैज्ञानिकांनी अतिशय वेगाने केलेले कार्य उल्लेखनीय आहे. लस घेण्यास जे पात्र आहेत त्यांनी लस घेण्याचे मी सर्वांना आवाहन करतो. आपण सर्व मिळून भारताला कोविड-19 मुक्त करूया ! "
Took my first dose of the COVID-19 vaccine at AIIMS.
— Narendra Modi  March 1, 2021
Remarkable how our doctors and scientists have worked in quick time to strengthen the global fight against COVID-19.
I appeal to all those who are eligible to take the vaccine. Together, let us make India COVID-19 free! pic.twitter.com/5z5cvAoMrv
M.Chopade/S.Kane/P.Kor
युवा व्यवहार आणि क्रीडा मंत्रालय
बंगळुरू इथे सुरु असलेल्या खेलो इंडिया विद्यापीठ स्तरीय स्पर्धेत मल्लखांबने क्रीडारसिकांचे लक्ष वेधून घेतले
मुंबई आणि पुणे विद्यापीठाच्या खेळाडूंनी पुरुष आणि महिला सांघिक स्पर्धेत पटकावले सुवर्ण आणि रौप्य पदक
मुंबई/बंगळुरू, 27 एप्रिल 2022
चित्रपटसृष्टी म्हणजेच बॉलीवूडशी असलेले नाते आणि त्यासोबत येणारे ग्लॅमर यामुळे मुंबईचे वर्णन अनेकदा स्वप्ननगरी म्हणून केले जाते. खेळाच्या बाबतीत, क्रिकेट म्हणजे प्रत्येक मुंबईकराचा श्वास असतो. सुनील गावस्कर आणि सचिन तेंडुलकर यांसारख्या दिग्गजांमुळेही हे शहर क्रिकेटशी कायम जोडले गेले आहे.
मात्र, बेंगळुरू इथं सुरु असलेल्या खेलो इंडिया विद्यापीठ क्रीडा स्पर्धा 2021 मध्ये, मुंबई विद्यापीठ आणि सावित्रीबाई फुले पुणे विद्यापीठाच्या मल्लखांब खेळाडूंनी पुरुष आणि महिला दोन्ही गटात अनुक्रमे सुवर्ण आणि रौप्य पदके जिंकून या क्रीडाप्रकारात देखील आपला झेंडा रोवला आहे.
आज स्पर्धेच्या चौथ्या दिवशी मुंबई विद्यापीठाने एकूण 86.45 गुणांसह महिला सांघिक अजिंक्यपद स्पर्धा जिंकली, तर पुणे विद्यापीठाच्या संघाने 82.95 गुणांसह दुसरे स्थान पटकावले. कांस्यपदक उज्जैनच्या विक्रम विद्यापीठ संघाला मिळाले.
इतकेच नाही, तर पुरुष गटातही मुंबई विद्यापीठाने सांघिक विजेतेपद पटकावत सुवर्ण, तर सावित्रीबाई फुले पुणे विद्यापीठानं रौप्यपदक मिळवले. झाशीच्या बुंदेलखंड विद्यापीठाने कांस्यपदक जिंकले.
मुंबई विद्यापीठाचा अजिंक्य मल्लखांबपटू दीपक शिंदे याने याधीही, मुलांच्या ऑल राऊंड  वैयक्तिक अजिंक्यपद मल्लखांब स्पर्धेत भाग घेतला होता आणि पोलमध्ये 9.6, रोपमध्ये 8.7 आणि हँगिंगमध्ये 9 गुणांसह एकूण 27.30 गुण मिळवले आणि या स्पर्धेत तो अव्वल खेळाडू ठरला आहे.
एम कॉम ला शिकत असलेल्या या 25 वर्षीय खेळाडूने आपल्या नेत्रदीपक कामगिरीनंतर माध्यमांशी बोलताना सांगितले, “खेलो इंडिया, हा मल्लखांब खेळाडूंसाठी सर्वात मोठा क्रीडा मंच ठरला आहे. तसेच स्पर्धा गटात मल्लखांबचा समावेश केल्याबद्दल त्याने, सरकारचे आभार मानले.” एका सर्वसामान्य कुटुंबातला युवक असलेल्या दीपकने खेळात करियर करण्याची प्रेरणा आपल्या भावाकडून घेतली. आता हे दोन्ही भाऊ, एक क्रीडा प्रशिक्षण आणि फिटनेस केंद्र चालवतात. तिथे ते उदयोन्मुख खेळाडूंना प्रशिक्षण देतात. सरकारच्या पाठिंब्यामुळे, मल्लखांब आज सगळीकडे लोकप्रिय होत आहे. केवळ मुंबईतच आजच्या घडीला, 30 ते 40 मल्लखांब क्लब आहेत, काही वर्षांपूर्वी ही संख्या केवळ पाच ते सहा इतकी होती, असे त्यांनी सांगितले.
महाराष्ट्राशी मल्लखांबचे अतूट नाते आहे. बाळभट्ट दादा देवधर, दुसऱ्या बाजीराव पेशव्यांचे क्रीडा आणि व्यायाम प्रशिक्षक होते, त्यांनीच अठराव्या शतकात पेशव्यांच्या सैन्यासाठी प्रशिक्षण पद्धती म्हणून या क्रीडाप्रकाराचे पुनरुज्जीवन केले. त्यामुळे, महाराष्ट्रातून आतापर्यंत काही उत्कृष्ट मल्लखांब खेळाडू उदयास आले आहेत, हे वेगळे सांगण्याची गरज नाही.
या शारीरिक तंदुरुस्तीवर आधारित स्वदेशी खेळाला आता आंतरराष्ट्रीय स्तरावर देखील मान्यता मिळत आहे. 2019 मध्ये, पहिली मल्लखांब जागतिक अजिंक्यपद स्पर्धा मुंबईत आयोजित करण्यात आली होती, ज्यामध्ये 17 देशांनी भाग घेतला होता. जागतिक अजिंक्यपद स्पर्धेत केवळ आशियाई देशांचेच नव्हे तर युरोपीय देशांचेही खेळाडू सहभागी झाले होते, यातून ह्या खेळाचा जगभर प्रसार होत असल्याचेच दिसत आहे.PIB Mumbai | S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
आरोग्य आणि कुटुंब कल्याण मंत्रालय
कोविड-19 ची ताजी स्थिती
नवी दिल्ली, 24 मे 2020
कोविड-19 च्या प्रसाराला आळा घालणे, प्रतिबंध आणि व्यवस्थापन यासाठी केंद्र सरकार राज्ये आणि केंद्रशासित प्रदेशांच्या मदतीने सातत्याने श्रेणीबद्ध, तसेच, पूर्वदक्षता घेऊन सक्रीय उपाययोजना सुरु आहेत. या सर्व उपाययोजना आणि व्यवस्थापनावर सर्वोच्च पातळीवरुन नियमित देखरेख ठेवली जात आहे.
केंद्रीय आरोग्य आणि कुटुंबकल्याण मंत्री डॉ हर्षवर्धन यांनी आज दिल्लीतील चौधरी ब्रह्मप्रकाश आयुर्वेद चरक संस्थान ला भेट दिली. हे संस्थान सध्या कोविड-19 च्या रुग्णांच्या व्यवस्थापनावर देखदेख ठेवण्यासाठी, कोविडचे समर्पित आरोग्य केंद्र म्हणून कार्यरत आहे. डॉ हर्षवर्धन यांनी यावेळी रूग्णालयातील विविध सुविधा आणि वार्ड ची पाहणी केली. तसेच कोविड 19 च्या रुग्णांवर आयुष मंत्रालयाच्या निर्देशांनुसार सुरु असलेल्या सर्वोपचारांचीही माहिती घेतली.
आरोग्य आणि कुटुंबकल्याण मंत्रालयाच्या निर्देशांनुसार, समर्पित कोविड हेल्थ सेंटर्समध्ये मध्यम स्वरूपाची लक्षणे असलेल्या सर्व कोविड रुग्णांवर उपचार केले जातात आणि त्यांची काळजी घेतली जाते. आरोग्य मंत्रालयाच्या मार्गदर्शन सूचनांनुसार हे संपूर्ण स्वतंत्र रुग्णालय असावे किंवा रुग्णालायातील एखादा विभाग/वार्ड ज्याला वेगळे प्रवेशद्वार असेल.
परदेशातून येणाऱ्या नागरिकांसाठी आरोग्य आणि कुटुंब कल्याण मंत्रालयाने नव्या मार्गदर्शक सूचना जारी केल्या आहेत. या सूचना आपण पुढील लिंकवर बघू शकता:--
https://www.mohfw.gov.in/pdf/Guidelinesforinternationalarrivals.pdf
देशांतर्गत प्रवासासाठी देखील आरोग्य आणि कुटुंबकल्याण मंत्रालयाकडून नव्या मार्गदर्शक सूचना जारी करण्यात आल्या आहेत . या सूचना पुढील लिंकवर बघता येतील.
https://www.mohfw.gov.in/pdf/Guidelinesfordomestictravel.pdf
आतपर्यंत देशातील एकूण 54,440 रुग्ण उपचारानंतर बरे झाले आहेत. गेल्या 24 तासात 2657 रुग्ण उपचारानंतर बरे झाले. रुग्ण बरे होण्याचा दर 41.28% इतका आहे .
कालपासून देशात, 6767 नव्या रुग्णांची भर पडली आहे. देशातील एकूण कोविड रुग्णांची संख्या 1,31,868 असून त्यापैकी वैद्यकीय उपचारांखाली असलेल्या सक्रीय रुग्णांची संख्या 73,560 इतकी आहे.
कोविड-19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in .
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf .
M.Chopade/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
भारत आणि चीनदरम्यान लष्करी कमांडर-स्तरीय बैठकीच्या सातव्या फेरीनंतर जारी करण्यात आलेले संयुक्त प्रसिद्धीपत्रक
नवी दिल्ली, 13 ऑक्टोबर 2020
भारत आणि चीनच्या वरिष्ठ लष्करी कमांडर अधिकाऱ्यांदरम्यान 12 ऑक्टोबर रोजी चुशूल येथे, बैठकीची सातवी फेरी झाली. यावेळी, भारत-चीन सीमाभागाच्या पश्चिम क्षेत्रात, प्रत्यक्ष नियंत्रण रेषेवरच्या तणावावर तोडगा काढण्यासाठी दोन्ही बाजूंनी अत्यंत प्रामाणिक, सखोल आणि विधायक चर्चा झाली. ही चर्चा अत्यंत सकारात्मक, विधायक स्वरुपाची होती आणि यावेळी, दोन्ही बाजूंनी परस्परांची भूमिका समजून घेण्याचा प्रयत्न केला. लष्करी आणि राजनैतिक मार्गांनी दोन्ही देशांमधला संवाद आणि संपर्क सुरूच ठेवण्याबाबत, तसेच लवकरात लवकर, सीमेवरचा तणाव निवळण्यासाठी एक सर्वमान्य तोडगा काढण्याबाबत, उभय बाजूने सहमती व्यक्त करण्यात आली. दोन्ही देशांच्या नेत्यांमध्ये ज्या ज्या मुद्यांवर सहमती झाली आहे, अशा सर्व निर्णयांची त्वरित अंमलबजावणी करण्यावरही दोन्ही बाजूंनी सहमती व्यक्त केली. मतभेदांचे रुपांतर वादात होऊ न देण्यासाठी आणि सीमाभागातील शांतता सुरक्षित राखण्यासाठी एकत्रितपणे प्रयत्न करण्यावर या बैठकीत भर देण्यात आला.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 169
राष्ट्रपती कार्यालय
राष्ट्रपतींची कन्याकुमारी येथील विवेकानंद शैल स्मारक आणि विवेकानंद केंद्राला भेट
नवी दिल्ली, 26 डिसेंबर 2019
राष्ट्रपती राम नाथ कोविंद यांनी काल आणि आज म्हणजेच 25 आणि 26 डिसेंबर 2019 ला कन्याकुमारी येथील विवेकानंद स्मारक आणि विवेकानंद केंद्राला भेट दिली.
या जागी आपल्याला सातत्याने सकारात्मक ऊर्जालहरी मिळत असतात असे राष्ट्रपती यावेळी बोलताना म्हणाले. भारतमातेच्या चरणांशी असलेल्या कन्याकुमारी इथल्या या खडकाच्या आध्यात्मिक शक्तीमुळेच स्वामी विवेकानंद आत्मिक शांततेच्या शोधात इथे आले असे राष्ट्रपती म्हणाले. याच ठिकाणी 127 वर्षांपूर्वी याच दिवशी स्वामीजींनी 1892 साली ध्यानधारणा सुरु केली. तीन दिवस आणि तीन रात्री ध्यानधारणा केल्यानंतर एका साध्या साधूचं रुपांतर ज्ञानी पुरुषात झाले आणि भारतीय सनातन धर्म संस्कृतीचा संदेश जगभरात नेणारे ते दूत ठरले. याच ठिकाणी स्वामीजींना दिव्य ज्ञान प्राप्ती झाली आणि त्यातूनच एका आध्यात्मिक क्रांतीचा जन्म झाला. हे ज्ञान केवळ त्यांच्या मोक्ष प्राप्तीसाठी नव्हते तर भारतभूमीच्या धार्मिक मूल्यांची पुनर्बांधणी आणि या भूमीवरच्या लोकांच्या सेवेसाठी होते.
याच संदर्भात स्वामींजींनी 19 मार्च 1894 रोजी लिहिलेल्या एका पत्राची आठवण मला होत आहे. निस्वार्थी सन्याशांनी गावोगाव फिरुन जनजागृती करावी आणि लोकांचे जीवनमान सुधारण्यासाठी काम करावे असा दृष्टीकोन त्यांनी मांडला होता. त्यांनी म्हटले होते, “आपण एक राष्ट्र म्हणून आपले अस्तित्व विसरलो आहोत आणि भारताच्या आजच्या स्थितीचे तेच कारण आहे. आपल्याला भारताला त्याचे हरवलेले अस्तित्व परत मिळवून द्यायचे आहे आणि समाजाला शिक्षित करायचे आहे.
G.Chippalkatti/R.Aghor/P.Malandkar
(Visitor Counter : 161